Тревожният диалог в символите на житните кръгове 2003 - 2009, Мариана Везнева
Тревожният диалог в символите на житните кръгове 2003 - 2009, Мариана Везнева
-----------------------------------------------------------------------------


Архитект Мариана Везнева е известна българска писателка на езотерична литература, посветена на уникалния космически език – ***телепатията, на сакралната космическа писменост – символиката, на извличането на мисловен запис от материален носител – психометрията, както и на състоянието за връзка с други светове – медитацията.*** 

Автор е на 10 книги, от които 3 са посветени на **посланията в житните кръгове.** Мариана Везнева засега е единствената в света, която осъществява ментално-пиктограмен диалог със Създателите на житните кръгове (наричани още пиктограми в житата). Всъщност, нейният контакт с тях датира от 70-те години на миналия век и благодарение на този контакт Мариана Везнева създва своите 10 книги, сред които тези за посланието на Глаголицата, за мистериите на Орфей, за 7-те посвети и др.

А Информацията, съдържаща се в житните кръгове, е глобална и носи предупреждения за опасни събития за Земята и човечеството, както и насоки за действия в кризисните ситуации, разкрива арх. Везнева. Житните кръгове-пиктограми се появяват повече от 20 години в полетата на Англия и други страни по света. През лятото на 2009-та година Мариана Везнева, заедно с 14 български учени първоначално и 20 в последствие провежда Уникален експеримент. Учените записват своите въпроси с глобален характер към Създателите на пиктограмите. Арх. Везнева предава телепатично въпросите и следи в интернет появата на житни-кръгове-отговори. Телепатична е уговорката със Създателите пиктограмите-отговори да се спускат в полетата на Англия. Експериментът започва с първата пиктограма на 14 април 2009 г. и завършва на 16 август 2009 г. Зададени са 50 въпроса. Спуснати са в Англия 36 пиктограми-отговори, както и 2 заключителни пиктограми-поздравления. Експериментът е проведен на два етапа. Първият обхваща темите “Космосът”, “Човекът”, Земята” и “Действията”. Вторият - “Краят на света”, “Падението на цивилизацията”, “Новата цивилизация”, “Космическите покровители”.